סלין (מותג)

סֶלין (צרפתית: Celine, בעבר באיות הצרפתי Céline) הוא מותג צרפתי של מוצרי מותרות של ביגוד ועור, שנמצא בבעלות קבוצת LVMH מאז 1996. המותג נוצר בשנת 1945 על ידי סלין ויפיאנה (Vipiana). מטה החברה שוכן בפריז, מלון Colbert de Torcy, שהוא אתר מורשת צרפתי.<ref name="The House">Robert Murphy, [https://www.wsj.com/articles/the-house-that-celine-built-1427291901 The House That Céline Built] March 25, 2015</ref> מנכ"לית החברה מאז 2017 היא סברין מרל.<ref></ref>

בינואר 2018, הודיעה קבוצת LVMH שהדי סלימן מונה למנהל האמנותי, היצירתי, והתדמיתי של המותג סלין.<ref></ref>

== יצירת המותג ==
בשנת 1945, יצרו סלין ויפיאנה (1915–1997)<ref></ref> ובעלה, רישאר, מותג מותרות בשם Céline, תחתיו מכרו נעלי ילדים עשויות לפי מידת הלקוח,<ref>[http://nymag.com/fashion/fashionshows/designers/bios/celine/ Celine] New York Magazine</ref> ופתחו בוטיק ראשון בפריז.<ref>[http://www.fashionmodeldirectory.com/designers/celine-ivana-viplana-omazic Celine & Ivana Viplana, Omazic]</ref> את המותג היה קל לזהות הודות ללוגו שלו, שאותו יצר רמון פנה, ובו פיל אדום.<ref></ref>

== מיצוב חדש ==
הלוגו הקודם של סלין
בשנת 1960 הוחלט לשנות את מיצוב המותג ולהתמקד באופנה מוכנה ללבישה (להבדיל מעשויה לפי מידת הלקוח) לנשים, בסגנון ספורטיבי.<ref></ref> משם ואילך כלל המותג מגוון מוצרי עור כגון תיקים, נעליים, כפפות, ובגדים.<ref>thinkfashion.com [http://www.thinkfashion.com/designer-brands/designer-profiles/celine.aspx Celine Designer Profile]</ref> סלין ויפיאנה המשיכה לכהן כמעצבת הראשית בין השנים 1945–1997.<ref>[http://nymag.com/thecut/fashion/designers/celine/ Céline] New York Magazine</ref>

בשנת 1964 החל המותג לשווק בושם חדש בשם "Vent fou" (בצרפתית: רוח משוגעת), וקולקציית אביזרים חדשה בשם "American Sulky", ושניהם זכו להצלחה. מעילי גשם הפכו למוצר העיקרי של המותג. בעקבות הביקוש הרב למוצרי עור, פתחה החברה מפעל למוצרי עור בפירנצה.<ref>[http://en.vogue.fr/thevoguelist/celine-1/639 Céline]</ref>

בשנת 1973 עוצב לוגו חדש ובו רמז לשער הניצחון. באותה תקופה החלה החברה להתרחב עם פתיחת בוטיקים במונטה קרלו, ז'נבה, הונג קונג, לוזאן, טורונטו ובוורלי הילס.<ref></ref>

באותה שנה ייסד רישאר ויפיאנה את פרס סלין־פסטר, אשר מחולק מדי שנה למדענים ולצוותים על הישגים משמעותיים בשדה הבריאות. הפרס מחולק על ידי בית החולים האמריקאי בפריז, שלו תרם ויפיאנה גם כסף להקמת מחלקה.

== מכירה ל־LVMH ==
בשנת 1987 החליט ברנאר ארנו לקנות נתח ממניות סלין.<ref></ref> בשנת 1996, נקנה השאר, והמותג השתלב בקבוצת LVMH עבור 2.7 מיליארד פרנק צרפתי (540 מיליון דולר בשעתו).<ref></ref>

== המעצבים של סלין ==
לאחר פרישת סלין ויפיאנה ב־1987, מינה ברנאר ארנו את פגי הוין קין לתפקיד המנהלת האמנותית של המותג.<ref></ref> היא ביצעה מודרניזציה של המותג ויזמה קולקציות עונתיות לאביזרים. מעצב האופנה האמריקאי מייקל קורס נבחר כמעצב בגדי הנשים וכמנהל היצירתי של סלין בשנת 1997.<ref></ref> ב־2004 עזב את החברה כדי למקד את הקריירה שלו במותג שלו עצמו.

בשנת 2005 מונה המעצב האיטלקי רוברטו מניקטי כמנהל היצירתי.

שנה לאחר מכן מונתה המעצבת הקרואטית איוונה אומזיץ' לתפקיד ניהול הסטודיו לעיצוב בסלין. אומזיץ' עבדה בעבר עם סלין כיועצת, וכן עבדה בעבר עם רומיאו ג'ילי, פראדה, ג'יל סנדר ומיו מיו. אומזיץ' עיצבה עבור סלין עד 2008, אך החוזה עמה לא חודש, עקב ביצועים מאכזבים.<ref></ref>

בספטמבר 2008 מינה ברנאר ארנו, נשיא LVMH, את פיבי פילו לתפקיד המנהלת היצירתית של סלין.<ref></ref> פילו הציגה את קולקציית הבגדים הראשונה שלה לאביב־קיץ 2010 בשבוע האופנה בפריז.<ref></ref> ב־2009 הגדיר המגזין ווג את הסגנון שלה כ"טרנד המינימלי הקולי".<ref></ref>

בשנת 2010, זכתה פילו בפרס מעצב השנה ממועצת האופנה הבריטית. בשנת 2011, זכתה בתואר המעצב הבינלאומי של השנה מידי מועצת מעצבי האופנה של אמריקה.<ref></ref> שני הפרסים הוענקו על עבודתה בסלין.

בדצמבר 2017 הודיעה פילו על עזיבתה את סלין לאחר שסיימה את קולקציית סתיו 2018, שהוצגה במארס 2018.<ref></ref>

בינואר 2018, הודיעה LVMH על מינויו של הדי סלימן לתפקיד מנהל אמנותי, יצירתי, ותדמיתי של סלין. הוא מנהל את כל הקולקציות של סלין, והרחיב את היצע המותג כשהוסיף לו אופנת גברים ובשמים נוספים.<ref></ref> בספטמבר 2018 הציג סלימן לוגו מעודכן לסלין בחשבון האינסטגרם של המותג.<ref></ref> <ref></ref> סלימן עיצב חנויות דגל בפריז, טוקיו, שנגחאי, לוס אנג'לס, מדריד, מילאנו ולונדון.<ref>[https://www.wallpaper.com/fashion/retail-directory-celine-paris/amp Hedi Slimane’s store designs ramp up retail at Celine] Wallpaper*, AMY SERAFIN, 24 May 2019</ref> סלימן החליף את הסגנון המסורתי של המותג בסגנון האישי שלו, שתואר בוושינגטון פוסט כ"מונע על ידי תרבות הנוער, אינדי רוק והתבגרות זועפת".<ref>[https://beta.washingtonpost.com/news/arts-and-entertainment/wp/2018/09/29/hedi-slimane-has-blown-up-celine-but-to-what-end/?outputType=amp A provocative designer has just blown up a 70-year-old brand. But to what end?] The Washington Post, Robin Givhan, September 29, 2018</ref>

דקוטה ג'ונסון הייתה הידוענית הראשונה שלבשה בגד מהקולקצייה הראשונה שעיצב סלימן בסלין על השטיח האדום, בבכורת הסרט סוספיריה בלוס אנג'לס.<ref></ref>

== קמעונאות ==
בבעלות החברה כ־178 חנויות ברחבי העולם, ומוצריו מופצים גם באמצעות רשת הכוללת חנויות כלבו כמו בארניז (ניו יורק), ברגדורף גודמן (ניו יורק), הרודס (לונדון) וגלרי לפאייט (פריז).

== קישורים חיצוניים ==

* 

* [http://www.iht.com/articles/2008/09/04/style/rceline.php ראיון בהראלד טריביון] (אנגלית)
* [http://www.wwd.com/fashion-news/celine-taps-phoebe-philo-1735699 WWDFashion] (אנגלית)
* [http://nymag.com/fashion/fashionshows/designers/bios/celine/ אופנת ניו יורק] (אנגלית)

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:הרובע הראשון של פריז
קטגוריה:מותגי אופנה עילית
קטגוריה:חברות צרפתיות
קטגוריה:1945 בצרפת